Labdien!

No šodienas, 23.marta, uzsākam mācību procesu attālināti!

Informācija par plānoto norisi 1.-4.klašu skolēniem:

* Katru pirmdienu e-klases pastā Jūs saņemsiet veicamo uzdevumu sarakstu visai nedēļai.
* Katru darba dienu laikā no 10.00 – 12.00 un 17.00 – 19.00 Jums ir iespēja sazināties ar klases audzinātāju vai priekšmetu skolotāju e-klasē (rakstot e-klases vēstuli) par neskaidro, lūgt palīdzību vai konsultēties par nesaprotamo saistībā ar nosūtītajiem materiāliem. Skolotājs ar Jums sazināsies un konsultēs.

Informācija par plānoto norisi 5.-9.klašu skolēniem:

* Patstāvīgos mājās veicamos darbus e-klasē Jūs saņemsiet saskaņā ar grafiku (pielikumā).
* Katrai dienai plānotos darbus skolotāji ievieto e-klasē līdz plkst.9.00.
* Pēc uzdevumu saņemšanas skolēni veic uzdoto.
* Katru darba dienu laikā no 10.00 līdz 15.00 Jums ir iespēja sazināties ar priekšmetu skolotājiem e-klasē (rakstot e-klases vēstuli) par neskaidro, lūgt palīdzību vai konsultēties par nesaprotamo saistībā ar nosūtītajiem materiāliem. Skolotājs ar Jums sazināsies un konsultēs.
* Izpildītos darbus sūtīt skolotājam e-klasē norādītajā veidā un termiņā.
* Klases audzinātājs seko, vai skolēni ir atvēruši e-klasē nosūtītos darbus. Ja skolēns līdz plkst.15.00 nav atvēris e-klasi, tad klases audzinātājs atzīmē “n” e-klases žurnālā. Par kavējumiem vecākiem jāsniedz informācija klases audzinātājam.

! Plānojumā var tikt veiktas izmaiņas, tāpēc lūgums regulāri sekot jaunākajai informācijai e-klasē.

* Ar atbalsta personālu (psihologu Evu Raucku-Pļaviņu, sociālo pedagogu Guntu Janmeri, speciālo pedagogu Ināru Ozoliņu un Guntu Haļinu, logopēdi Maritu Sokolovsku-Maldupu) iespējams sazināties e-klases pastā un individuāli vienoties par ērtāko saziņas laiku un veidu.

Direktores vietniece izglītības jomā I.Lazdiņa.